google/wiki40b huggingface dataset:
Rõhuandur

Rõhuandur on seade, mis muundab rõhu kui füüsikalise suuruse mingiks teiseks suuruseks (signaaliks), mida on parem võimendada, mõõta, edastada või töödelda. Tavaliselt põhineb rõhuanduri (nagu ka jõu- ja momendianduri) töö elastsete deformatsioonide mõõtmisel . Enamasti mõõdetakse gaaside või vedelike rõhku, kuid ka tahkete kehade jõudu. Rõhk väljendab jõudu, mida on vaja rakendada, et takistada vedeliku laialivalgumist. Tavaliselt esitatakse rõhu valem mõjuva jõu ja pindala, millele jõud mõjub, suhtena – N/m². Harilikult töötavad rõhuandurid muundurina – vastavalt hetkerõhule tekitatakse matemaatilisele funktsioonile vastav signaal.
Rõhuandureid kasutatakse paljudes tänapäeva seadmetes nende kontrollimiseks ja jälgimiseks. Rõhuandureid saab lisaks nende põhifunktsioonile kasutada rõhuga seotud füüsikaliste suuruste kaudseks mõõtmiseks. Näiteks on võimalik rõhu põhjal mõõta või arvutada vedeliku või gaasi voolukiirust, voolutugevust, vedeliku kõrgustaset, kõrgust maapinnast.
Rõhuandurid võivad kasutatava tehnoloogia, disaini, jõudluse, kasutussobivuse ja hinna poolest suuresti varieeruda. Ligikaudse hinnangu järgi on rõhuanduritele üle viiekümne tootmisvõimaluse ja vähemalt 300 ettevõtet üle maailma toodavad neid .
On olemas veel eraldi dünaamilised andurid, mis tabavad ülikiireid rõhumuutusi. Näide sellise anduri kasutamisest on plahvatuse rõhu mõõtmine sisepõlemismootoris või mootori silindris. Sellised andurid on tavaliselt valmistatud piesoelektriliste omadustega materjalist, nagu näiteks kvarts.
Mõned lihtsamad rõhuandurid töötavad ainult binaarrežiimis (sees/väljas). Nii töötavad andurid reageerivad, kui registreeritakse mingi kindel surve, millega suletakse või avatakse vooluring. Sellist tüüpi andureid nimetatakse ka rõhulülititeks. Neid andureid kasutatakse näiteks liiklusjärelevalve kaamerates, kiirlaetavates akudes ja lennukites kõrguse sobivuse kontrolliks.

Andurite tüübid vastavalt nende tööpõhimõtetele

Analoogandurid jagunevad põhiliselt kahte kategooriasse.
KLM

Sihtkohad

KLM ja partnerid teenindavad 133 sihtkohta 69 riigis viiel kontinendil Amsterdam Schipholi lennujaamast Hollandis.
Dach

Dach on saksa perekonnanimi (katus).
Eestis on perekonnanime Dach pandud Arula mõisas Otepää kihelkonnas Tartumaal. Nimede eestistamisel määrati Dachi-nimelistele isikutele uueks perekonnanimeks Kase, Tahk, Tammeraid ja Tähe. 1. jaanuaril 2018 sellise perekonnanimega inimesi Eestis ei ela või on neid vähem kui 5.
Clay maakond (Nebraska)

Ajalugu

Maakond moodustati 1855. aastal.
Traverse'i maakond

Ajalugu

Maakond moodustati 1862. aastal.
Vahevöö pluum

Vahevöö pluum on hüpoteetiline diapiirilaadne tahke geoloogiline struktuur, mis vahevöös aeglaselt ülespoole tõuseb.
Solenti väin

Solenti väin (inglise keeles The Solent) on väin La Manche'i väina põhjaosas Suurbritannia saare ja Wighti saare vahel.
Väina ääres on kaks linna – Southampton ja Portsmouth.
Solenti väin on hästi laevatatav. Väina läbivad nii reisi- kui ka sõjalaevad, lisaks harrastatakse väinas purjetamist.
Minevikus, kui maailmamere tase La Manche'is oli madalam ja Suurbritannia oli mandriga ühendatud, asus praeguse väina kohal jõeorg. Meretaseme tõusu tõttu muutus see väinaks. Väina alal voolanud jõest on järele jäänud Frome'i jõgi. Tollast Frome'i jõge nimetatakse ka Solenti jõeks. Kunagi Solenti jõkke suubunud Avoni, Itcheni ja Testi jõgi suubuvad tänapäeval väina.
Looded on väinas suured; nad on väina pinnast välja kandnud ja väina süvendanud. Julius Caesar kirjutas oma teoses "De bello Gallico", et tema sõdurid läksid mõõna ajal jalgsi Wighti saarele, mis näitab, et tollal oli väin märksa kitsam ja madalam.
Inimasustuse jälgi on väina rannikult leitud nii esiajast, Rooma ajast kui ka anglosakside ajast. Nende põhjal on järeldatud, et veetase on kogu selle aja jooksul tõusnud. Normannide dünastia ajast pärinevad teated pärast üleujutust maa-alade merre kadumise kohta ning väinast on leitud kivihoone, eeldatavalt kiriku varemed. Samasugune maa vajumine toimub La Manche'i teisel kaldal Hollandis, kuid seal kaitsevad mere pealetungi eest tammid, mida Solenti väinas ei ole.
Solenti väina keskel on saar Bramble Bank, kus igal aastal kõige madalama mõõna ajal toimub kriketimatš, ehkki see jääb sageli tõusu pealetuleku tõttu lõpetamata.
Alexander Theodor von Middendorff

Alexander Theodor von Middendorff (vene Александр Федорович Миддендорф; vkj 6. august 1815 Peterburi – 16. jaanuar 1894 Hellenurme) oli baltisaksa ja eesti päritolu Venemaa biogeograaf, zooloog ja uurimisreisija, Keiserliku Peterburi Teaduste Akadeemia akadeemik.
Oma varajase hariduse sai ta Peterburist. Hiljem õppis Tartu ülikoolis meditsiini, kooli lõpetas aastal 1837. Pärast ülikooli lõpetamist tudeeris ka Berliinis, Erlangenis, Viinis ja Breslaus.
Aastal 1839 sai temast Kiievi Ülikoolis zooloogiaprofessor. Middendorff osales 1840. aastal Karl Ernst von Baeri ekspeditsioonis Koola poolsaarel. Aastatel 1842–1845 juhtis suurt uurimisretke Põhja-Siberisse ja Kaug-Itta. 1868. aastal uuris põllumajandusteadlasena Baraba steppi ja 1878. aastal Fergana orgu. 1870. aastal juhtis ta hüdrometeoroloogilist ekspeditsiooni Barentsi merele ja Islandile. Tema nime kannavad laht Taimõril ja neem Novaja Zemljal, samuti kümned looma- ja taimeliigid.
Ta oli üks Vene Geograafiaseltsi rajajatest. Middendorff oli üks eesti punase veise ja tori hobuse tõuaretajaid.
Talle kuulusid Hellenurme ja Päidla mõis Tartumaal ning Pööravere mõis Pärnumaal. Ta on maetud Hellenurme mõisa kalmistule.

Jakuutia kohta kogutud materjalid

1845. aastal uurimisretkelt Põhja-Siberisse ja Kaug-Itta naasnud Middendorff andis jakuudi keele ja folkloori kohta ekspeditsioonil kogutud rikkaliku materjali edasiseks uurimiseks ja töötlemiseks üle Peterburi teaduste akadeemias keeleteadlasele Otto von Böhtlingkile.

Mitmesugust

Middendorffi järgi on teaduslikult nimetatud rabahane alamliik Anser fabalis middendorffi (Severtsov 1873) ning ainult Venemaal elunev pisinäriline Microtus middendorffi. Tema auks on nimetatud Middendorffi laht Taimõri poolsaare looderannikul ja Middendorffi neem Novaja Zemlja kirderannikul.
Pisselaid

Pisselaid on Saare maakonnas Saaremaa vallas Muraja lahes asuv väike saar (laid).
Laiu koordinaadid on 58° 27′ N, 23° 16′ E.
Liberaaldemokraatlik Partei (Jaapan)

Liberaaldemokraatlik Partei (jaapani keeles 自由民主党 (Jiyū-Minshutō)) on liberaal-konservatiivne Jaapani erakond.
Liberaaldemokraatliku Partei presidendiks valiti 28. septembril 2009 Sadakazu Tanigaki. Eelmine president Tarō Asō astus tagasi pärast erakonna kaotust parlamendivalimistel.

Ajaloost

Liberaaldemokraatlik Partei asutati 1955. aasta 15. novembril kahe opositsiooni kuulunud paremkonservatiivse erakonna ühinemisel, et luua tugev vastukaal tollal populaarsele Jaapani Sotsialistlikule Parteile. Erakond võitis järgnenud valimised ja on valitsenud riiki peaaegu kogu järgnenud aja (välja arvatud lühike periood 1990. aastate algupoolel).

Poliitilised vaated

Erakonnal ei ole selgelt piiritletud ideoloogiat ning see koosneb erinevate vaadetega parempoolsetest parteifraktsioonidest. Üldiselt on see toetatanud tugeva, ekspordile suunatud majanduse arendamist ning välis- ja kaitsepoliitika alal tihedat koostööd Ameerika Ühendriikidega.
Sajid Javid

Isiklikku

Ta on abielus ning kolme tütre ja ühe poja isa.
Riigipank

Ameerika Ühendriigid

Ameerika Ühendriikides kasutatakse terminit state chartered bank või state chartered savings bank vastupidises tähenduses "riiklikule pangale" või "föderaalsele hoiupangale", mis on olemas teistes Ameerika Ühendriikide osariikides. Riikliku panga juriidiline nimi peab sisaldama kas sõna "national" või lühendit “N.A”, föderaalsel hoiupangal peab nimes leiduma "federal" või “F.S.B”, samas kui "state charted bank'i" nimi ei tohi sisaldada sõna "national" ega "federal. 
Ameerika Ühendriikides ei ole riigipangad reguleeritud Valuutakontrolliameti (OCC) poolt, mis on föderaalne agentuur, mis teostab riiklike pankade üle järelevalvet. Mõned riigi pangad on reguleeritud föderaalreserviga, ja neid, mis ei ole, reguleerib Federal Deposit Insurance Corporation (FDIC).

Austraalia

Igal Austraalia osariigil oli varem oma riigipank, kuid praeguseks on need kõik erastatud. Commonwealth Bank of Australia oli mingil määral riigipank. See oli Föderaalse või riiklik valitsuse alluvuses. Siiski omas see keskpangale omaseid ülesandeid, kuni 1959. aastani.
Süsta tänav

Süsta tänav on tänav Tallinnas Põhja-Tallinna linnaosas Kopli asumis.
Süsta tänav sai nime 16. oktoobril 1951. Tänav on saanud nime Kopli lahe mõjul.
Greta Van Susteren

Greta Conway Van Susteren (sündinud 11. juunil 1954 Wisconsini osariigis) on Ameerika Ühendriikide teleajakirjanik, kes juhib alates 2002 Fox News Channeli saadet "On the Record w/ Greta Van Susteren".
Ta oli 1994–2002 CNNi saate "Burden of Proof" kaassaatejuht koos Roger Cossackiga. Van susteren mängis saates kaitsjat, Cossack süüdistajat.
Ta on lõpetanud Wisconsini ülikooli, kus õppis geograafiat ja majandust. Majanduses teenis ta sealt bakalaureusekraadi. Hiljem, 1979 ja 1982 teenis ta Georgetowni Ülikooli õigusteaduskonnast doktori- ja magistrikraadi. 1984–1999 töötas ta Georgetowni Ülikooli abiprofessorina.

Isiklikku

Greta Van Sustereni õde Lisa Van Susteren on kohtupsühhiaater ja kandideerinud Demokraatliku Partei eest Senatisse. Nende vend Dirk Van Susteren on ajakirjanik ja ajalehe Vermont Sunday kauaaegne toimetaja kuni 2008. aastani.
Ta on abielus John P. Coale'iga. See oli Coale'ile kolmas ja van Susterenile esimene abielu. Nad elavad Floridas. 
Mõlemad on saientoloogid. Van Susteren hakkas saientoloogiks pärast abiellumist. Ta on annetanud saientoloogia kirikule rohkem kui 100 000 USA dollarit.
Coale on advokaat, kes on spetsialiseerunud eraisikute hagidele suurettevõtete vastu. Sealhulgas on ta esindanud saientoloogia kiriku lihtliikmeid hagides saientoloogiavastaste organisatsioonide vastu.
Hilja-Liivia Paris

Hilja-Liivia Paris (aastani 1946 Jaska, sündinud 4. juulil 1922 Tartus) on Eesti spordipedagoog.

Elulugu

Hilja-Liivia Paris lõpetas 1941. aastal Tartu 3. Keskkooli, 1946 Tartu Ülikooli kehakultuuriteaduskonna. Oli 1945–1953 Tartu Ülikooli sportmängude kateedri õpetaja, 1953–1964 kehalise kasvatuse ja spordi kateedri õpetaja, 1964–1971 spordimeditsiini kateedri õpetaja ja vanemõpetaja, 1971–1978 spordifüsioloogia kateedri vanemõpetaja.

Isiklikku

Hilja-Liivia Paris on advokaat Rudolf Jaska tütar, Peeter Parise abikaasa ja Peeter Paris juuniori ema.

Teadustöö

Hilja-Liivia Paris on uurinud kehalise kasvatuse metoodikat. Avaldanud 12 teadustrükist.
Mitmus

Mitmus ehk pluural on arvukategooria liige, mis eristab kaht või enamat asja vastandatuna ühele: naised, lauad, vihikud. 
Mitmusele vastandub ainsus ehk singular: naine, laud, vihik.
Rahva Teener

Ajalugu

21. jaanuaril 2019 esitas partei Ukraina presidendi kandidaadiks Volodõmõr Zelenskõi, kes 21. aprillil toimunud presidendivalimiste teises voorus võitis valimised, kogudes 73,22% häältest. 2019. aasta veebruari alguseks oli partei populaarsus kasvanud esialgselt 6 protsendilt 24,6 protsendile, mis oli suurem kui kõikidel teistel parteidel.

Ideoloogia

2019. aasta maikuus teatas president Zelenskõi esindaja Ukraina Ülemraadas Ruslan Stefantšuk, et erakonna ideoloogiaks on libertarism.
Pascali seadus

Pascali seaduse ehk hüdrostaatika põhiseaduse kohaselt kandub rõhk vedelikus või gaasis edasi igas suunas ühteviisi. Selle seaduse sõnastas esimesena prantsuse matemaatik Blaise Pascal.
Karu karstiala

Karu karstiala on karstiala Hiiu maakonnas Hiiumaa vallas Kolga küla lähedal.
Karstiala moodustavad 250 m pikkune karstivormide lõik. Alal esineb ka karstijärvik (Põhjatu auk).
Eesti suur valge siga

Eesti suur valge siga (vananenud nimetusega eesti jorkširi siga) on Eestis aretatud seatõug.
Suur valge siga aretati 19. sajandil Inglismaal. Eestis hakkasid aretustööd 1923, kui kohalikku siga ristati inglise suure valge seaga ja hiljem ka rootsi jorkširi seaga.
1947 asutati Elvas Peedul Suurt Valget Tõugu Sigade Riiklik Tõulava.
Sint-Niklaasi ringkond

Vallad ja osavallad

Ringkond koosneb 7 vallast ja 28 osavallast.
Vanamees ja põder

Süžee

Film räägib Joosep Matjuse vanaisast Harri Põldsamist, kes on üle 30 aasta uurinud põtru ja nende hingeelu. Noor režissöör saadab kogenud kütti ja põdraspetsialisti põtrade radadel.
Ivo Posti

Ivo Posti (sündinud 26. oktoobril 1975 Vana-Kuustes) on eesti laulja (kontratenor) ja ajaloolane.

Haridus

1983–1994 õppis Posti Tartus Karlova gümnaasiumis. 1994–1996 õppis ta Tartu Ülikoolis ajalugu. 
1996. aastal alustas ta klassikalise laulu õpinguid Heino Elleri nimelises muusikakoolis (Aino Kõivu juhendamisel), mille lõpetas 2001. aastal. 2001–2007 õppis ta klassikalist laulu Haagi Kuninglikus Konservatooriumis Rita Damsi ja Barbara Pearsoni käe all. Ta on õppinud ka Marius van Altena ja Diane Forlano juures ning Taru Valjakka, Thomas Wiedenhoferi, Michael Chance'i ja Jill Feldmani meistriklassides. 2011. aastast õpib ta Tartu Ülikooli usuteaduskonna magistriõppes.

Karjäär

Õpingute kõrvalt töötas Posti 1996–2001 Tartu Karlova Gümnaasiumis politoloogiaõpetajana.
1985–1995 laulis Ivo Posti Tartu Poistekooris, 1994–1996 Tartu Üliõpilassegakooris ja 1995–2000 Tartu Ülikooli Kammerkooris. 1998–2000 oli ta teatri Vanemuine lepinguline solist. Seejärel on ta mänginud Hollandis De Nederlandse Operas. 2011. aasta sügisel esines ta Vanemuises Henry Purcelli ooperis "Haldjakuninganna".
Posti töötas Narva Muuseumi teadusjuhina. Alates 18. detsembrist 2017 täitis ta muuseumi direktori kohuseid ning 2018. aasta algul määrati ta järgmiseks kaheks aastaks Narva Muuseumi direktoriks.

Poliitika

1996. aastal kandideeris Ivo Posti Tõnis Lukase kutsel tulemuslikult Isamaaliidu nimekirjas Tartu linnavolikokku ning kuulus volikokku 1999. aastani, olles laste- ja noorsookomisjoni esimees.
1997–1999 oli Posti Isamaaliidu Tartu piirkonna juhatuse liige, 2000–2011 lihtliige.

Isiklikku

Ivo Posti on Eesti Üliõpilaste Seltsi ja Eesti Punase Risti liige.
Ta harrastab ujumist, sõudmist ja korvpalli.
Perho vald

Külad

Jänkä, Mehtä-Poranen, Möttönen, Oksakoski, Peltokangas, Perho, Salamajärvi ja Taipale.
Mesoliitikum

Eesti

6.–5. aastatuhandel eKr muutus ilmastik niiskemaks, jäädes seejuures soojaks. Talved olid pehmed ja vegetatsiooniperiood pikenes. Algas taimedele väga soodne kasvuperiood. Kõikjal vähegi sobivatel aladel kasvasid lopsakad metsad. Üha enam levisid laialehelised puuliigid, eriti jalakas, pärn ja tamm. On arvatud, et lehtpuud ületasid oma hulgalt okaspuid kolmekordselt. Metsades elutses rikkalik loomastik.
Samal ajal tekkis Läänemere nõos olnud veekogul jälle ühendus ookeaniga. Vesi alanes ja muutus soolasemaks. Seda Läänemere staadiumi nimetatakse Litoriinamereks.
Rohepärdik

Zoonoosid

1967. aasta augustis Saksamaal Marburgis farmaatsiaettevõttes Behringwerke toimunud hemorraagilise viiruspalaviku laboritekkese puhangu põhjustajaks peetakse Ugandast kohale toodud rohepärdikut, kelle vere, elundite või rakukultuuridega kokku puutunud laboritöötajad nakatusid Marburgi viirushaigusse.
Roman Romanov

Roman Romanov (Романов Роман Анатолійович, s. 12.11.1970 Potsdamis) on Ukraina ärimees ja ärijuht. Ta oli 04.07.2014–12.02.2018 riikliku kontserni Ukroboronprom peadirektor.
Tulekaitsemuhv

Tulekaitsemuhv ehk tulekaitsemansett (inglise keeles pipe collar) on tulekaitse meede, et takistada tule levimist piki PVC-torusid kohtades, kus need läbivad vaheseinu või põrandaid.

Tööpõhimõte

Metallkesta sees asuv paisuv tuletõkkematerjal surub põleva toru tulekahju korral kokku ega lase tulel edasi levida.
Staël von Holstein

Staël von Holstein on Vestfaalist pärit baltisaksa aadlisuguvõsa .
Boaedon

Klassifikatsioon

Perekonda kirjeldas esimesena Duméril. 1843. aastal klassifitseeris Fitzinger liigid perekonda Lamprophis. Kelly, C.M.R jt avaldasid novembris 2010 fülogeneetilise uuringu mille alusel klassifitseeriti liigid taas perekonda Boaedon.
Erinevad autorid klassifitseerivad neid erinevalt, nii loetakse neid nastiklaste (Colubridae) aga ka Lamprophiidae sugukonda kuuluvaiks.

Levila

Nad elavad kõikjal Sahara-taguses Aafrikas, sh Sambias, metsades, kõrbetes ja mujal.
Tiiu Vahi

Tiiu Vahi-Võsa (31. jaanuar 1932 – 10. jaanuar 2011) oli eesti telerežissöör.
Ta õppis 1939–1946 Rakvere 3. algkoolis ja 1946–1950 Rakvere Arve- ja Plaanindustehnikum raamatupidaja erialal. 1955. aastal lõpetas ta Draamateatri õppestuudio. 
Samal aastal alustas ta tööd Tallinna Televisioonis esimese televisioonisaate režissööri abina. 16. jaanuarist 1961 jätkas ta režissööri assistendina. 
2. jaanuaril 1964 sai Vahist lastesaadete režissöör. 31. oktoobril 1987 läks ta pensionile, kuid töötas ajutiselt 1989. aastal.
Tema lavastatud saatesarjad: "Uudishimulike klubi", "Mõmmi ja aabits", "Entel-tentel", "Trika-trei", "Kõige suurem sõber" jne.
Jean-Éric Vergne

Jean-Éric Vergne (sündinud 25. aprillil 1990 Pontoise'is) on prantsuse vormelisõitja.
Ta tuli 2010. aastal Briti Vormel 3 meistriks.
2012–2014 sõitis ta Vormel 1 sarjas Toro Rosso meeskonnas.
Uhtna raamatukogu

Uhtna raamatukogu on raamatukogu Lääne-Viru maakonnas Rakvere vallas Uhtna asulas. Raamatukogu juhataja on Inge Pikkoja.
Novembris 2016 avati raamatukogus Eesti esimene topoteek. See sisaldab ajaloolisi dokumente ja fotosid Uhtnast ja selle lähiümbrusest.
Majasoomukas

Majasoomukas ehk harilik soomuklane (Lepisma saccharina) on tihti majades elav tiibadeta putukas seltsist harjashännalised.
Opera Nazionale Balilla

Opera Nazionale Balilla, lühendatult ONB või lihtsalt Balilla oli Itaalia Fašistliku Partei paramilitaarse kallakuga noorteorganisatsioon 1926–1937.

Ajalugu

ONB moodustati 3. aprillil 1926 skaudiliikumise eeskujul noorte füüsilise ja moraalse kasvatamise eesmärgil. Sarnasel moel noortetegevust organiseeriti tegelikult juba pärast 1922. aastat, kui Benito Mussolini tuli Itaalias võimule. Organisatsiooni eeskujuks oli Genova poiss Giovan Battista Perasso, kes võitles 18. sajandil Habsburgide vägede vastu ja patriotism tugines Itaalia võitudele 1. maailmasõjas.
1927 likvideeriti Itaalias ühtlasi teised noorteorganisatsioonid, sealhulgas skautlus ja pioneeriliikumine. Teatud määral tohtis tööd jätkata vaid katoliku kiriku noorteorganisatsioon. Peagi sai ONB eeskujuks ka Saksamaal Hitlerjugendi loomisel. Organisatsioon liikmed kasutasid harjutustel sageli spetsiaalseid relvi või relvamakette Figli della Lupa. Neist püüti kasvatada partei uusi liikmeid ja sõjamehi.
1937 pärast tagasilööke sõjakäikudel otsustati noorteorganisatsioon reorganiseerida ja nimetati ümber Gioventù Italiana del Littorioks (Itaalia Littorio Noored).
Gerhard Greinert

Gerhard Richard Paul Greinert (11. juuli 1898 Äksi kirikumõis, Tartumaa – 3. juuni 1971 Erlangen) oli Eesti advokaat.
Ta lõpetas aastal 1917 Tartu Aleksandri Gümnaasiumi, õppis aastatel 1917–1918 ja 1920–1923 Tartu Ülikooli arstiteaduskonnas, aastatel 1923–1927 aga õigusteaduskonnas, mille lõpetas. Ta oli Korporatsioon Fraternitas Academica vilistlane.
Ta osales Balti rügemendi koosseisus Vabadussõjas, oli 1928–1930 vandeadvokaat Walter Kraffti abi Paides, 1930–1933 vandeadvokaat E. v. Maydelli abi Järva-Jaanis, 1933–1939 vandeadvokaat Tartus. Siirdus ümberasujana Saksamaale, oli 1940–1944 kohtunik Brombergis (praegu Bydgoszcz, Kujawy-Pomorze vojevoodkonnas), 1944–1945 teenis Saksa sõjaväes, oli 1948–1956 kohtunik Osterwaldis.

Isiklikku

Tema isa Leberecht Georg Traugott Greinert oli Äksi Andrease koguduse õpetaja. Nii onu Friedrich Adolf Greinert kui ka onupoeg Ernst Adolf Greinert olid Anseküla Maarja koguduse õpetajad.
Ardi Šuvalov

Ardi Šuvalov (sündinud 15. oktoobril 1964 Tallinnas) on endine Harju Maakohtu kohtunik (1991–2006).
Lõpetas 1982. aastal Tallinna 7. Keskkooli ja 1990. aastal Tartu Ülikooli õigusteaduskonna.
Sean Hannity

Sean Patrick Hannity (sündinud 30. detsembril 1961) on Ameerika Ühendriikide raadio- ja teleajakirjanik. 
Ta juhib raadiosaadet "The Sean Hannity Show", mida edastab Citadel Media. Samuti juhib ta Fox News Channeli saateid "Hannity", millega asendati poliitiline vestlussaade "Hannity & Colmes", ning nädalavahetussaadet "Hannity's America".
Ravila mõis

Ravila mõis (saksa keeles Meks) oli rüütlimõis Kose kihelkonnas Harjumaal. Tänapäevase haldusjaotuse järgi paiknevad endised mõisahooned Harju maakonnas Kose vallas Ravila alevikus.

Ajalugu

Mõisat on esimest korda mainitud aastal 1469.
Mõisa peahoone valmis 18. sajandi keskpaigas. 1905. aasta ülestõusu ajal mõis põles ja hiljem hoone taastati, kuid seda juba muudetud kujul.
Mõisa peahoones tegutseb alates 1950. aastatest hooldekodu. 1965. aastal rajati selle tarbeks peahoone küljele ka kolmekorruseline juurdeehitis. 2013. aasta keskpaigas kolis hoolekodu välja ning mõisa härrastemaja müüdi erakätesse.
K9 Thunder

Kirjeldus

K9 sarnaneb üldkontseptsioonilt (sh kasutamine koos laskemoonasoomukiga) peamiselt USA M109-ga, kuid süsteemid ja lahendused on uuesti läbi mõeldud ning kere on eeskujust märksa tugevam. Vastavalt tugevusele suurenenud kaalule on paigaldatud ka märksa võimsam mootor, mis on praktiliselt Saksamaa PzH 2000-lt. Relvasüsteemi arendamisel on arvestatud asjaoluga, et selle kasutajateks on peamiselt ajateenijad, kuna Lõuna-Koreas on ajateenistus.

Arendus

Arendusprogramm 155 mm / 52-kaliibirilise haubitsaga liikursuurtüki loomiseks algas Lõuna-Koreas 1989. aastal ning 1996. aastal testiti esimesi protüüpe. Uus relvasüsteem loodi asendama seni kasutusel olnud liikursuurtükke K55/K55A1. Lõuna-Korea valitsuse korraldatud K9 hanke võitis Samsung Aerospace Industries (SSA) ning K9 seeriatootmine algas 1999. aastal. Kokku on valmistatud 1136 masinat.

Lahingutegevuses

Esmakordselt olid K9-d lahingus 2010. aasta 23. novembril, kui õppustelt naasev Lõuna-Korea merejalaväele kuuluv kuuest K9-st koosnev patarei sattus Põhja-Korea suurtükiväe tule alla Yeonpyeongi pommitamise intsidendi ajal ja seejärel vastas tulele.
Mensuraalnoodikiri

Termin

Terminit 'mensuraalnoodikiri' kasutatakse tänapäeval. Keskaja muusikateoreetikud kasutasid kaasaegse muusika kohta pigem termineid 'mõõdetud muusika' (musica mensurata) või 'mõõdetud laul' (cantus mensurabilis), et teha vahet varasema muusika, st gregoriuse koraaliga, mida nad tähistasid terminitega 'lame muusika' (musica plana) või 'koraalimuusika' (musica choralis).
Rumalus

Rumalus on vähene vaimne võimekus, mida võib kirjeldada kui piiratud intellekti.
Inimest peetakse rumalaks, kui ta on võimetu asjadest aru saama ja ratsionaalselt mõtlema ning tema teadmiste ulatus on tugevalt piiratud. Samas võidakse rumalaks nimetada ka tegu. Seda siis, kui terve mõistuse kohaselt ei ole tegu mingilgi viisil mõistlikuks peetav.
Üks tuntumaid tsitaate rumaluse kohta on, et: "lõpmatud on vaid maailmaruum ja inimlik rumalus, seejuures on mul kahtlused esimese lõpmatuse suhtes". Seda on atributeeritud Albert Einsteinile, kuid selle tegelik päritolu on teadmata.
Rumalust võib põhjustada vähene haridus, vaimne alaareng, dementsus, jne. Rumaluse vastand on tarkus.
Marika Uus

Marika Uus (sündinud 3. detsembril 1959) on eesti laulja.
Ta oli solist ansamblis Monitor.